Gérard David
Store norske leksikon,Kunst og estetikk,Bildende kunst,Kunsthistorie,Nederlandsk og flamsk billedkunst 1400-1750
Gérard David var en nederlandsk kunstner som malte i overgangen fra middelalder til renessanse. Han var utdannet i Nederland og dro til Brugge i 1483, der han etterfulgte Hans Memling som byens ledende kunstner.
Han malte religiøse motiver, ofte med en dragning mot det profane. I Bryllupet i Kana (1503, Louvre) skildrer han samtidens borgerlige liv.Hans madonnafremstillinger er preget av en stillferdig fromhet, Tronende madonna (1509, Rouen) og Den hellige Katarinas trolovelse (1505–1509, National Gallery, London). Nasjonalgalleriet i Oslo har en madonnafremstilling av ham. Les mer i Store norske leksikon kunst i Nederland middelalderen renessanse